钦定古今图书集成/理学汇编/文学典/第078卷 > 蔡肇
## 钦定古今图书集成/理学汇编/文学典/第078卷 > 蔡肇

按《宋史文苑传》，“肇字天启，润州丹阳人。能为文，最长
歌诗。初事王安石，见器重。又从苏轼游，声誉益显。第
进士，历明州司户参军、江陵推官。元祐中，为太学正，
通判常州。召为卫尉寺丞，提举永兴路常平。徽宗初，
入为户部员外郎，兼编修国史。言者论其学术反复。
提举两浙刑狱。张商英当国，引为礼部员外，进起居”
郎，拜中书舍人。前此，试三题，率以“宰相上马”为之候，
肇援笔立就，不加润饰，商英读之击节。才逾月，以草
御史辛义责辞不称，罢为显谟阁待制、知明州。言者
又论其“包藏异意，非议辟雍”，以为不当。立夺职，提举
洞霄宫。会赦复之，卒。